Page:Sentimental songster.pdf/15

 A cosey house and a cantie wife,

Keeps aye a body cheery;

And pantry stow’d wi’ meal and meat,

It answers unco rarely.

But up in the morning, na, na, na,

Up in the morning early;

The gowans maun glint ou bank an' brae,

Ere I rise in the morning early.

may the bottie row,

And better may she speed;

And liesome may the boatie row,

That wins the bairns’ bread;

The boatie rows, the boatie rows,

The boatie rows indeed;

And weel may the boatie row,

That wins my bairns’ bread.

When Jamie vow’d he wad be mine;

And wan frae me my heart,

O muckle lighter grew my creel,

He swore we’d never part:

The boatie rows, the boatie rows,

The boatie rows fu’ weel,

And muckle lighter is the load,

When love bears up the creel.

When Sawney, Jock, and Janetie,

Are up an gotten lair;

They’ll help to gar the boatie row,

And lighten a’ our care.

The boatie rows, the boatie rows,

The boatie rows fu' weel,

And lightsome be her heart that bears,

The murlain and the creel.

And when wi’ age we’re worn down,

And hirpling round the door,

They'll help to keep us dry and warm,

As we did them before;